钦定古今图书集成/明伦汇编/闺媛典/第165卷 > 詹大化妻戴氏
## 钦定古今图书集成/明伦汇编/闺媛典/第165卷 > 詹大化妻戴氏

按《仪真县志》：“戴氏，儒士詹大化妻。性严正，知礼法。生
子女各一。化没，戴欲从死，以翁姑皆七十馀人慰勉
之，乃止。事翁姑甚谨，克终养。或微讽之，即引刀自向。
子起龙方提抱，涎其家者颇谋之，戴百计护持，以迄
成立。女长嫁金士杰，龙年七十四，犹乐善不倦。孙锺
祥，幼尝刲股救母，犹得戴之遗教焉。”